Frem fra Glemselen kap. 11

Frem fra Glemselen kap. 11 er den ellevte platen i serien Frem fra Glemselen med Rita Engebretsen og Helge Borglund, utgitt vinteren 1982. Det ble også den siste ordinære platen som ble utgitt på plateselskapet Talent, før de gikk konkurs. Frem fra Glemselen kap. 11 var også den billgste produksjonen så langt, uten strykere og stort orkester, men platen er likevel en publikumsfavoritt og salget har i dag passert 50 000. I 1980 hadde Helge Borglund kommet med sin første solo-LP, «Anno 1980»,og nå sto Rita Engebretsen klar. Plateselskapet ville promotere henne skikkelig, og ga ut singelen «Fly lille fugl», i forkant av Frem fra Glemselen kap. 11. Denne visa, samt «Kan du glemme gamle Norge», ble også skikkelig radio-hiter for Engebretsen og Borglund. På Frem fra Glemselen kap. 11 fikk Pete Knutsen oppgaven å arrangere skillingsvisene. Frem fra Glemselen kap. 11 ble den første platen til Engebretsen og Borglund som ikke kom inn på VG-lista.

Sporliste
«Fly lille fugl» (Ukjent), sunget av Rita Engebretsen
«Den lystige ungersvend» (Ukjent), sunget av Helge Borglund
«Gi meg en blomst mens jeg lever» (Ukjent), sunget av Rita Engebretsen
«Amerikabrevet» (Ruben Nilsson), sunget av Helge Borglund
«Violer til mor» (Herman Hermani), sunget av Rita Engebretsen
«Gutten min» (Ukjent), sunget av Helge Borglund
«Hawaiivise» (Ukjent), sunget av Rita Engebretsen
«En drankers hjem» (Ukjent), sunget av Helge Borglund
«Min båt er så liten» (Ukjent), sunget av Rita Engebretsen
«Sven Svane» (Ukjent), sunget av Helge Borglund
«Kan du glemme gamle Norge» (Trad/Anton Sannes), sunget av Rita Engebretsen & Helge Borglund

Andre medvirkende
Idé og opplegg: Per Johan Skjærstad
Arrangementer og orkesterledelse: Pete Knutsen
Lydtekniker: Petter Hox
Produksjonsledelse: Lars Børke
Innspilt i Talent Studio
Gitar og synth: Pete Knutsen
Piano: Henryk Lysiak
Bass: Terje Methi
Trommer: Thor Andreassen
Steelgitar på «Hawaiivise»: Leif Dørme
Kor: Shari Gerber, Iselin Alme, Kari Gjærum
Foto: Klingwall
Cover: BM Design A/S

Utgivelser
 1982 LP/MC Talent Music Organisation TLS 4060
 2003 CD Nidelven Grammofon/Universal NCD 0302

Kategori:Frem fra Glemselen-album
Kategori:Musikkalbum fra 1982